google/wiki40b huggingface dataset:
Kandahar

Historie

Spekulasjoner på opphavet til navnet Kandahar varierer. Noen mener at navnet stammer fra Gandhara, et nærliggende kongedømme i nordøst. Gandhara er nevnt i det indiske eposet Mahabharata. Andre teorier inkluderer muligheten for at navnet er en lokal variant av Alexandria.
Byen Kandahar ble grunnlagt i det 4. århundre f.Kr. av Aleksander den store nær byen Mundigak (etablert rundt år 3000 f.Kr.). Byen har jevnlig blitt et mål for erobringer pga dens strategiske posisjon i sentral-Asia. Den var del av det iranske Akamenide-riket og kom under innflytelsen til den indiske keiser Ashoka og Kuschan-keiseren Kanishka. Den var også kjent som Aleksandropolis, etter dens grunnlegger, Aleksander.
Kandahar ble tidlig dominert av forskjellige iranske stammer, men afghanerne forble den mest tallrike gruppen gjennom det meste av dens historie.
Under abbassidene og senere turmenske erobrere, ble Kandahar erobret av muslimer som konverterte de lokal afghanerne og byen kom under Khurasan-regionen, men beholdt sitt lokale språk og kultur. Byen ble erobret av arabere (7.århundre), turkmenske Ghaznavids (10.århundre), Djengis Khan (12. århundre) og Timur Lenk (1383).
Babur, grunnlegger av Mogul-riket, annekterte Kandahar i det 16. århundre. Hans sønn, Humayun, mistet Kandahar til sjahen av Persia. Humayuns sønn, Akbar tok igjen kontroll over Kandahar og Kabul, men etterhvert tapte mogulkongene området.
Den ble del av en tidlig afghanerstat i 1708 da Mir Waiz erobret byen. Han døde i 1715 og fra 1738–1747 var byen midlertidig i hendene på den turko-iranske herskeren Nadir Shah.
Ahmed Shah Durrani, grunnleggeren av Afghanistan, fikk kontroll over byen i 1747 og gjorde den til sin hovedstad (1748) av sitt nye afghanske (Pashto) kongedømme. Den (nå) gamle byen ble lagt ut av Ahmad Shah og er dominert av hans mausoleum. I 1780-årene ble hovedstaden flyttet til Kabul.
Kandahar har av og til vært et sentrum for jihad og mujahedin-aktiviteter, men lokal afghanske stammer har hatt en tendens til å leve etter sine før-islamske æreskode kjent som Pashtunwali. 
Britiske styrker okkuperte byen i den første anglo-afghanske krig (1839–1842) og fra 1879 til 1881. Kandahar ble del av den moderne afghanske stat på tross av dette.
I løpet av den sovjetiske okkupasjonen i 1979–89 var Kandahar under solid sovjetisk kontroll. Etter at Sovjet trakk seg ut, ble den besatt av ulike tropper flere ganger. Det var mot slutten av 1994 at Taliban dukket opp fra byen og begynte å erobre de sørlige, østlige og sentrale delene av Afghanistan. Etter at Taliban ble fjernet i 2001–02 har mindre bander spredt seg gjennom de nærliggende provinsene og Kandahar kom under kontroll av Gul Agha Shirzai, en afghansk krigsherre som hadde kontrollert provinsen og byen før Taliban.
Millionær

USA

Ifølge TNS Financial Services hadde 8,2 millioner amerikanske husholdninger en nettoformue på minst 1 million USD ved utgangen av 2004

Sverige

Ifølge SCB var 14 % av Sveriges befolkning millionærer i år 2005.
Dovrenettet

Dovrenettet er et planlagt jernbanenettverk mellom Østlandet, Trøndelag og Nordvestlandet i Norge. Aksjeselskapet Norsk Bane AS har arbeidet med prosjektering av dette nettverket siden 1996. Banenettverk er planlagt lagt til følgende fylker: Oslo, Akershus, Hedmark, Oppland, Møre og Romsdal og til Trøndelag. Banen er planlagt som en del av et større høyhastighetsnett og det er prosjektert å få forbindelse med bl.a. Haukelibanen. Dovrenettet inngår også i utredningen Norsk Bane skal lage sammen det tyske jernbaneselskapet Deutsche Bahn AG i løpet av 2008.
Banenettverk skal bl.a. binde Oslo sammen med Trondheim, Steinkjer og Ålesund via Gudbrandsdalen. Å legge traséen gjennom Gudbrandsdalen vil å være dyrere enn å legge den til Østerdalen, men inntekstpotensialet for Gudbrandsdalstraséen via Lillehammer, Otta, Dombås og Oppdal er beregnet til å være langt bedre enn alternativet. Det er planlagt nye baner både på øst- og vestsida av Mjøsa, sistnevnte via Hadeland og Gjøvik, førstnevnte via Eidsvoll, Hamar, Brumunddal og Moelv. De to greinene vil også fungere som et ringsamband rundt Mjøsa. 
I tillegg planlegges det en 16 km avgrening fra et sted nær Harestua mot Jevnaker og Hønefoss som vil korte ned reisetida mellom Oslo og Hallingdal med 45 minutter, sammenlignet med dagens reisetid. Traséen fra Dombås til Ålesund er planlagt å gå via Vestnes.
Det er planlagt at mange stasjoner i distriktene skal knyttes til banenettet. Dette lar seg gjennomføre på en effektiv måte  gjennom kombinasjonen av høy hastighet, hyppige avganger og et fleksibelt stoppemønster.
Høyhastighetsbanen skal være konkurransedyktig med fly og vil bringe passasjerer fra Oslo til Trondheim eller Ålesund på to og en halv time.
MusiCares Person of the Year

MusiCares Person of the Year («MusiCares' Årets person») er en pris som deles ut av Recording Academy i forkant av Grammy Awards. Prisen tildeles enkeltpersoner som har utmerket seg innen filantropi og gitt viktige bidrag til musikken.
Oboe d’amore

Oboe d’amore (hautbois d'amour/kjærlighetsobo) er altinstrumentet i obofamilien. Den er stemt i a, altså en liten ters lavere enn oboen. Et pæreformet sjallstykke med innsnevret åpning gir instrumentet en rund klangfarge, rundere enn obo, men ikke så rund som engelsk horn.
Instrumentet ble hovedsakelig brukt i barokken, og da spesielt av Johann Sebastian Bach og Georg Philipp Telemann. Det brukes ikke ofte i moderne symfoniorkestre; noen av de sjeldne eksemplene på bruk er i Richard Strauss' Sinfonia domestica og Ravels Bolero.
Fra tidlig 1700-tall er oboe d’amore alt-instrumentet, den vanlige oboen er sopran-instrumentet, mens oboe da caccia (taille de Hautbois), som ble videreutviklet til engelsk horn, er tenoren i instrumentfamilien.

Musikk for oboe d’amore

Oboe d’amore har en solistrolle i J. S. Bachs cembalokonsert i A-dur (BWV 1055) for oboe d'amore, strykere og basso continuo, i altarien «Saget, saget mir geschwinde» i Bachs Påskeoratorium, i Antonio Lottis konsert i A-dur for oboe d’amore, strykere og basso continuo, og i G. P. Telemanns konsert i e-moll for oboe d’amore, strykere og basso continuo (TWV 51:e2).
I kammermusikken finnes en triosonate i A-dur for oboe d'amore, fiolin og basso continuo av en av brødrene Graun (sannsynligvis Johann Gottlieb). I Ravels Bolero brukes oboe d'amore som orkesterinstrument.
GSMK

GSMK mbH er et tysk selskap som produserer mobiltelefoner og programvare for telefoni til bruk på PC-er.
Selskapet holder til i Berlin, og har spesialisert seg på kryptering av telefonsamtaler. Både deres mobiltelefoner og programvare for telefoni mellom pc-er krypterer samtalene slik at avlytting ikke skal være mulig. Kryptering krever imidlertid at begge partene bruker CryptoPhone produkter.
Trondheim Maraton

Trondheim Maraton er Norges eldste maraton, og arrangeres hver høst. Helmaraton starter ved Nidarosdomen og går videre langs Nidelvas bredder. Arrangør er Nidelv IL og Bedriftsidretten Midt-Norge Sør. Trondheim Maraton ble første gang arrangert i 1969 under navnet Studentmaraton. Løpet fikk navnet Trondheim Maraton i 1983.
Dinesen (slekt)

Dinesen-familien er en kjent dansk slekt av offiserer, godseiere og forfattere, som stammer fra Hagested Sogn ved Holbæk.
Elis

Beboerne som barbarer

På 300-tallet f.Kr. ble innbyggerne karakterisert som de største barbarer, barbarotatoi, av musikeren Stratonikos fra Athen: «Og når han en gang ble spurt av en eller annen om hvem som var de ondskapsfulle folket, sa han, «Det er i Pamphylia, folket fra PhasElis som er de verste; men at Sidetae var de verste i hele verden.» Og da han ble spurt igjen, i henhold til en redegjørelse gitt av historikeren Hegesander fra Delfi, om hvem som var de verste barbarer, de fra Boiotia eller de fra Thessalia, sa han «de fra Elis».
«Barbarer» her må øyensynlig benyttes i relativ nedlatende form da begrepet generelt ble benyttet for å karakterisere enhver som ikke var greker. Hos Hesykhios av Alexandria (det vil si βαρβαρόφωνοι) og i andre antikke leksikalske skrifter er beboerne i Elis listet som «barbarophones». Disse henvisningene er noe underlige med tanke på den høye status som byen hadde i forbindelse med lekene, og årsaken er uklar, om de ikke gjenspeiler en førgresk fortid som fortsatt var levende. Den nordvestlige doriske greske dialekten i Elis har vært betraktet som blant de vanskeligeste for moderne lesere av epigrafiske tekster å trenge inn i.
Great Ouse

Entymologi

Navnet Ouse er fra keltisk eller urkeltisk *Udso-s, og betyr antagelig ganske enkelt «vann» eller langsomtrennende elv. De nedre elveløpene av Great Ouse er også kjent «Old West River» og «Ely Ouse», men alle elvene er ofte referert til som ganske enkelt Ouse i daglig bruk. Det beskrivende tilleggsordet «Great», som betyr stor, eller i tilfelle av en elv at den er lang, er benyttet for å skille den fra andre elver som også heter Ouse.
Stiftelsen Litteraturhuset

Organisasjon

Stiftelsen er en ideell stiftelse med et styre bestående av sju personer. Styreleder utnevnes av Fritt Ord, styremedlemmene av styret selv. Anne Carine Tanum var styrets leder fra opprettelsen. Per januar 2017 er Helge Jordheim styreleder i stiftelsen.

Daglig leder

Litteraturhusets første daglige leder var Aslak Sira Myhre. I 2014 ble Andreas Wiese utnevnt til ny daglig leder.

Formål

Stiftelsen Litteraturhuset skal drive ikke-kommersielt formidlingsarbeid om litteratur og lesing, og vekke interesse for dette kulturfeltet.

Drift

Litteraturhuset åpnet dørene i 2007. Bygningen i Wergelandsveien 29 er Oslos gamle lærerskole, og stiftelsen disponerer hele huset. Bygget rommer auditorier, møtesaler og mindre konferanserom. I første etasje leier stiftelsen ut lokaler til en bokhandel og et spisested. Loftet er innredet  med arbeidsplasser for forfattere og andre skribenter. Det er også etablert en egen forfatterleilighet til bruk for besøkende fra andre land.

Økonomi

Stiftelsen Litteraturhuset hadde i 2008 en omsetning på litt over 18 millioner NOK. Det har fra opprettelsen vært en forutsetning for Institusjonen Fritt Ord at huset ikke skulle være et kommersielt foretak.
Regjeringen Solberg foreslo i sitt statsbudsjett 2014 for første gang et driftstilskudd til Stiftelsen Litteraturhuset i Oslo på 3 millioner kroner.
Den hellespontinske sibylle

Den hellespontinske sibylle (latin: Sibilla hellespontica), eller den trojanske sibylle, var en profetisk prestinne (sibylle) som presiderte ved det apolloniske orakel ved Dardania.
Den hellespontinske sibylle ble født i landsbyen Marpessus nær småbyen Gergitha, i Solons og Kyros den stores tid. Marpessus var, ifølge Heraclides av Pontus, tidligere innenfor troadens grenser. Den sibyllinske samlinger ved Gergis var attribuert til den hellespontinske sibylle og ble oppbevart i Apollo-tempelet i Gergis. Derfra ble de overført til Erythrae, hvor de ble berømte.
Primera División 2001–2002

Primera División 2001-02 var den 71. sesongen i spansk fotball siden ligaen ble innført. Sesongen ble innledet 25. august 2001 og avsluttet 11. mai 2002. Diego Tristán fra Deportivo de La Coruña ble toppscorer med 21 ligamål. Valencia CF vant sin 5. ligatittel denne sesongen.
Brunt rørfly

Utseende

Et middelsstort (vingespenn 33 – 41 mm), mer eller mindre kanelbrunt nattfly. Arten er kraftigere bygd enn de andre Archanara-artene som forekommer i Norge. Forvingene er forholdsvis smale og avrundede, med en bue av svarte flekker litt utenfor midten men uten svarte flekker langs ytterkanten. Bakvingen er omtrent samme farge som forvingen.

Levevis

Arten finnes på sumpete steder, der larvene utvikler seg inne i stenglene på ulike sumpplanter, blant andre dunkjevle (Typha spp.), sivaks (Scirpus spp.), piggknopp (Sparganium spp.) og sverdlilje (Iris pseudacorus). De voksne sommerfuglene flyr om natten i august – september og kommer gjerne til lys.

Utbredelse

Den er utbredt i Europa, unntatt lengst i nord. I Norge finnes den langs kysten vestover til Vest-Agder.
Serie A 1962–1963

Serie A  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. Internazionale vant sin 8. ligatittel denne sesongen. De tre nederste lagene på tabellen rykket ned: Napoli, Venezia og Palermo. Flere lag deltok i Europacupspill. Atalanta spilte i Cupvinnercupen, Roma og Juventus spilte i Messebycupen, mens AC Milan og Inter spilte i Serievinnercupen.
My Thuy

My Thuy er en by Le Thuy, i provinsen Quang Binh på Bac Trung Bo i Vietnam. Befolkningen anslås (2005) til 5011.
-veig

-veig er en etterstaving i flere kvinnelige navn av norrønt opphav. Betydningen av stavingen er usikker. Den kan komme fra vé, «hjem, helligdom, blotested», eller víg, «kamp». En hellig drikk en gjerne serverte i et vé er også blitt nevnt som en mulig betydning.
Henning Romslo

Henning Romslo (født 15. august 1991) er en norsk fotballspiller som spiller for den norske klubben Egersund. 
Han har tidligere spilt for Bryne, og før det kom han som guttespiller fra moderklubben Eiger som 16 åring.
Svenken naturreservat

Svenken naturreservat er et tidligere verneområde i Rakkestad. Svenken ble opprettet 22. desember 1978. Området ligger øst i Rakkestad kommune på grensa til Marker kommune, og ble innlemmet i Fjella naturreservat den 13. desember 2013.
VM i hundekjøring 2011 (barmark)

VM i hundekjøring barmark ble arrangert i Borken i Tyskland den 11.-13. november 2011.
Det var 525 deltagere fra 25 nasjoner og drøyt 1000 hunder i aksjon. Norge stilte med 26 utøvere.
Bjørnset

Bjørnset er et sted på Klavelandet i Flora kommune i Sogn og Fjordane, ved riksvei 5 10 kilometer øst for Florø by. Det var tidligere et fergesamband over Norddalsfjorden mellom Bjørnset og Haukå. Fergen ble i 1987 avløst av Norddalsfjordbrua, som ligger 6-7 kilometer lenger øst i fjorden.

Topografi

Klavelandet er ei ca. 800 meter bred og ca. 100 meter høy landtunge som strekker seg vestover fra Grov til Brandsøy. Landskapet har noen få topper; Uførefjellet (313 moh.) og Klaven (165 moh.).
På nordsiden av landtunga ligger den 290 meter dype Norddalsfjorden med nabobygdene Klauvene, Haukå, Fanevik og Trettevik. På sydsiden ligger Solheimsfjorden og det trange innløpet til Eikefjorden, med nabobygdene Nyttingnes og Sandvik.

Skole

Tidligere Bjørnset skolekrets strakk seg vel 1 kilometer vestover til Teigen på Klavelandet, og ca. 4 kilometer østover til Leversund og Grovanes. Av den grunn ble skolehuset plassert omtrent midt mellom yttergrensene, på fastlandet vis-à-vis Helgøy.
I en periode rundt 1970-tallet var bygdene Sandvik og Nyttingnes innlemmet i Bjørnset skolekrets.

Næringsliv

Tidligere drev de fleste innbyggerne på Bjørnset sine gårdsbruk. I tillegg ble det drevet fiske og næringer tilknyttet ferdsel på sjøen.
Bernhard Underlid på Bjørnset gjorde tidlig på 1970-tallet forsøk med oppdrett av regnbueørret, og var dermed en av banebryterne for oppdrettsnæringen i Sogn og Fjordane.
Opplevd kvalitet

Opplevd kvalitet er en konsuments oppfatning om et produkt, og/eller en merkevare, og produktet/merkevarens grunnlag for å tilfredsstille han eller hennes kvalitetsmessige forventninger. Det kan ha lite, eller ingen ting å gjøre med produktets faktiske kvalitet. Det er basert på konsumentens oppfatning av produktet og/eller merkevarens image, konsumentenes erfaring med andre produkter fra samme merkevare, innflytelsen til meningsbærere i konsumentens nære og fjerne krets, i tillegg teller materialvalg, og design.
For åpen scene

Rettssaken

Det ble en del bråk rundt siste sesong av programmet på grunn av et omstridt innslag kalt «I rusmisbrukets kjølvann» som ble sendt våren 1996. Bakgrunnen var at Moe reiste ut sammen med sitt team for lage en reportasje med en navngitt narkoman som skal ha fått 200 kroner som honorar, penger som ble brukt til å kjøpe en brukerdose heroin. Da den narkomane satte skuddet, ble dette filmet av TV-teamet.
Etter at programmet ble Moe og assistenten anmeldt og tiltalt for medvirkning til kjøp av heroin. I retten hevdet den narkomane at hennes assistenter viste at pengene skulle brukes til å kjøpe heroin. I 1997 idømte Oslo byrett henne 3000 kroner i bot. Moe og hennes advokat Tor Erling Staff anket imidlertid dommen til lagmannsretten og ble i 1998 hun frikjent.
Typophorini

Utseende

Stort sett små til middelsstore, noe brede, blanke bladbiller, gulaktige til svarte, ofte med metalliske farger.

Levevis

Både larvene og de voksne (imago) er planteetere.

Utbredelse

Gruppen er representert i alle verdensdeler (bortsett fra Antarktis), men de aller fleste av artene lever i varme områder.
Boris Nemtsov

Tidlig liv

Fra 1976 til 1981 studerte Nemtsov fysikk ved Universitetet i Gorkij. I 1985 forsvarte han doktorgraden sin Когерентные эффекты взаимодействия движущихся источников с излучением («Koherente interaksjonseffekter mellom bevegende strålingskilder»), og frem til 1990 jobbet han som forsker ved Institutt for radiofysikk i Gorkij.
I 1986, i kjølvannet av Tsjernobyl-ulykken, organiserte han en protestbevegelse i hjembyen sin mot byggingen av et kjernekraftverk i regionen.  Kraftverket ble ikke bygget.

Politisk karriere

Nemtsov startet sin politiske karriere ved å stille til valg for Sovjetunionen folkedeputertkongress (Съезд народных депутатов СССР) i 1989, men ble ikke valgt inn. Neste år ble han imidlertid valgt inn i parlamentet for Russlands øverste sovjet (Верховный Совет РСФСР), der han deltok i koalisjonen for reform. I lovgivende komite arbeidet Nemtsov med jordbruksreform og liberaliseringen av handel med utlandet.
I november 1991 ble han utnevnt til guvernør i hjemregionen Nizjnij Novgorod, og han ble gjenvalgt ved folkeavstemning i desember 1995. Politikken hans var preget av markedreformer.
I desember 1993 ble Nemtsov valgt inn i Det russiske føderasjonsrådet, overhuset i det russiske parlamentet. I kampanjen sin ble han støttet av Russlands valg og Jabloko, de viktigste liberale partiene i landet.
I mars 1997 ble han førstevisestatsminister med spesielt ansvar for reformer i energisektoren. Nemtsov var blitt en populær politiker og sommeren 1997 ga meningsmålingene Nemtsov over 50% støtte som potensiell presidentkandidat. Den politiske karrieren hans fikk seg imidlertid et slag i forbindelse med den russiske finanskrisen i 1998 og som del av Tsjubajss gruppering ble Nemtsov presset til å gå av.
Ved dumavalget i desember 1999 kom Nemtsov tilbake som en av grunnleggerne av Unionen av høyrekrefter, en liberaldemokratisk koalisjon som fikk nær 6 millioner stemmer, eller 8,6 % av stemmene. Etter Sergej Kirijenkos avgang i mai 2000 ble Nemtsov leder for koalisjonen.

Arrestasjonen i 2010

Den 31. desember 2010 ble Nemtsov arrestert sammen med andre opposisjonsledere under en demonstrasjon mot statlige restriksjoner. Han ble dømt til 15 dager i fengsel den 2. januar 2011.
Arrestasjonen av Nemtsov ble fordømt av de amerikanske senatorene John McCain og Joe Lieberman, samt av Amnesty International, som beskrev ham som en samvittighetsfange. Nemtsov klagde til Den europeiske menneskerettsdomstolen, som ifølge advokaten hans, umiddelbart aksepterte hans klage og ble enig om å behandle saken. Den 6. desember 2011 ble Nemtsov igjen arrestert, sammen med minst hundre andre demonstranter.

Privatliv

Nemtsov var gift og hadde fire barn.
Adeodatus

Adeodatus I (også kjent som Deusdedit I; død 8. november 618 i Roma) var pave fra 19. oktober 615 og til sin død.

Liv og virke

Han ble født i Roma som sønn av subdiakonen Stephanus. Det er ikke kjent når han ble født. Det fortelles at Adeodatus kan ha vært benediktinermunk, men sikkert er det ikke. Før han ble valgt til pave, virket han som prest i Roma i førti år. Han døde 8. november 618 i Roma og ble begravet i Petersdomen. Dødsårsak er usikker, det formodes at han døde av pesten.

Legende

Kort etter sitt valg, i året 615, ble Roma hjemsøkt av en  lepra-epidemi. Adeodatus tok omsorg for de sykdomsrammede. I Martyrologium Romanum fortelles det at han skal ha helbredet en spedals med et kyss.

Pontifikat

Han var den første som benyttet et pavelig segl (bulla) på offisielle dokumenter. Det bestod av bly og viste Kristus som den gode hyrde, de greste bokstavene  Alpha og Omega, og påskriften „Deus dedit Pape“.
Fra denne tid dtammer uttrykket pavelig bulle. 
I otsetning til forgjengerne på pavestolen gav han de ledende kirkelige embeder ikk eutelukkende til adelige eller rike borgere, men promoverte folk fra det vanlige og enkle kleresi og støttet geistligheten mot politiske overgrep. Det er strid om hans forordning „Hic constituit secundam missam in Clero“ , hvorved han angivelig skal ha bestemt at det i hver og ethvert gudshus ikke kunne feires messe mer enn én gang om dagen.

Hellig

Han æres som helgen i den katolske kirke, og minnedagen er hans dødsdag, 8. november. Han fremstilles i kunsten med atributtene pavedrakt, tiara og en korsstav med tre tverrbjelker.
Shimotsui-Seto-broen

Shimotsui-Seto-broen er en hengebro mellom Honshū og Hitsuishijima i Japan. Broen som ble åpnet i 1988 er 1 446,6 meter lang med et hovedspenn på 940 meter. Den er en del av Seto-Chuo-motorveien og har 4 kjørebaner på øvre dekk og 2 jernbanelinjer på nedre dekk.
Turanga Leela

Leelas oppvekst

Hun vokste opp på et barnehjem i utkanten av New New York. Hun ble mobbet av de andre barna fordi, noe som kjennetegner henne best, hun bare har et øye. Hun trodde lenge hun var et romvesen som var kommet bort fra foreldrene sine, men i sesong fire av serien kommer det fram at hun egentlig er datter av to mutanter som lever i kloakken. Hun ble etterlatt ved barnehjemmet fordi hun foreldrene hennes ikke ville at hun skulle leve et så ydmykende liv som de selv gjorde. Leelas foreldre er med i regelmessige episoder gjennom hele fjerde og femte sesong.
Notiophilus reitteri

Utbredelse

Notiophilus reitteri er forholdsvis nylig beskrevet og er utbredt i Norge, Russland, Finland og Mongolia.

Utseende

Notiophilus reitteri er mellom 4 og 6,5 millimeter lang. Dekkvingene samt resten av kroppen er bronsefarget. Mellomrommet mellom første og andre punktrekke på dekkvingen er ekstra bred. Pannen har seks markerte furer.

Levevis

Notiophilus reitteri er en dagaktiv løpebille, men den foretrekker skygge og lever derfor gjerne litt bortgjemt. Larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Berit Marit Hætta

Illustrasjoner

Den første samiske barneboka, Ammul ja álit oarbmealli  kom ut i 1976, skrevet av Marry Aslaksdatter Somby, og med illustrasjoner av Berit Marit Hætta. Det kom etter hvert flere bøker skrevet av samer, også på andre språk enn samisk .

Priser

Aage Gaup og Berit Marit Hætta vant Heddaprisen i 2000 i kategorien beste visuell design for deres scenografi (Gaup) og kostymedesign (Hætta) for The Lay of Volund (på det samiske språket: Volundda muitalus) av The Norwegian National Sami Theatre Company Beaivváš, produsert i 2000  .
Septimusikk 2

Septimusikk 2 er et musikkalbum med Septimus, utgitt i 1976.